CELEX: 32019D1925
Language: sk
Date: 2019-11-14 00:00:00
Title: Rozhodnutie Rady (EÚ) 2019/1925 zo 14. novembra 2019 o podpise v mene Únie a predbežnom vykonávaní Protokolu, ktorým sa vykonáva Dohoda o partnerstve v oblasti udržateľného rybolovu medzi Európskou úniou a Senegalskou republikou

20.11.2019   
               
               
                  SK
               
               
                  Úradný vestník Európskej únie
               
               
                  L 299/11
               
            
         ROZHODNUTIE RADY (EÚ) 2019/1925
         zo 14. novembra 2019
         o podpise v mene Únie a predbežnom vykonávaní Protokolu, ktorým sa vykonáva Dohoda o partnerstve v oblasti udržateľného rybolovu medzi Európskou úniou a Senegalskou republikou
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 v spojení s článkom 218 ods. 5,
         so zreteľom na návrh Európskej komisie,
         keďže:
         
                     (1)
                  
                  
                     Rada 2. marca 2015 prijala rozhodnutie (EÚ) 2015/384 (1) o uzavretí Dohody o partnerstve v oblasti udržateľného rybolovu medzi Európskou úniou a Senegalskou republikou (ďalej len „dohoda“) (2). Dohoda nadobudla platnosť 20. novembra 2014 a je stále v platnosti.
                  
               
                     (2)
                  
                  
                     Platnosť protokolu, ktorým sa vykonáva dohoda, ktorá je stále v platnosti, uplynie 19. novembra 2019.
                  
               
                     (3)
                  
                  
                     Komisia rokovala v mene Únie o novom protokole, ktorým sa vykonáva dohoda (ďalej len „protokol“). Na záver týchto rokovaní bol protokol 19. júla 2019 parafovaný.
                  
               
                     (4)
                  
                  
                     Cieľom protokolu je umožniť Únii a Senegalu užšie spolupracovať na podpore politiky udržateľného rybolovu, zodpovedného využívania rybolovných zdrojov v senegalských vodách a úsilia Senegalu o rozvoj odvetvia rybolovu.
                  
               
                     (5)
                  
                  
                     Protokol by sa mal podpísať a do ukončenia postupov potrebných na nadobudnutie jeho platnosti predbežne vykonávať.
                  
               
                     (6)
                  
                  
                     Aby sa zamedzilo prerušeniu rybolovných činností plavidiel Únie by sa protokol mal predbežne vykonávať odo dňa jeho podpisu“
                  
               PRIJALA TOTO ROZHODNUTIE:
         
            Článok 1
            Týmto sa v mene Únie schvaľuje podpis Protokolu, ktorým sa vykonáva Dohoda o partnerstve v oblasti udržateľného rybolovu medzi Európskou úniou a Senegalskou republikou s výhradou uzavretia uvedeného protokolu.
            Text protokolu je pripojený k tomuto rozhodnutiu.
         
         
            Článok 2
            Týmto sa predseda Rady poveruje určiť osobu(-y) splnomocnenú(-é) podpísať protokol v mene Únie.
         
         
            Článok 3
            Protokol sa predbežne vykonáva v súlade s jeho článkom 16 odo dňa jeho podpisu do ukončenia postupov potrebných na nadobunutie jeho platnosti.
         
         
            Článok 4
            Toto rozhodnutie nadobúda účinnosť dňom jeho prijatia.
         
         
            V Bruseli 14. novembra 2019
            
               
                  Za Radu
               
               
                  predsedníčka
               
               T. TUPPURAINEN
            
         
         
            (1)  Rozhodnutie Rady (EÚ) 2015/384/EÚ z 2. marca 2015 o uzavretí Dohody o partnerstve v oblasti udržateľného rybolovu medzi Európskou úniou a Senegalskou republikou a jej vykonávacieho protokolu v mene Európskej únie (Ú. v. EÚ L 65, 10.3.2015, s. 1).
         
            (2)  Dohoda o partnerstve v oblasti udržateľného rybolovu medzi Európskou úniou a Senegalskou republikou (Ú. v. EÚ L 304, 23.10.2014, s. 3).